
Parlamentul  României

Camera  Deputaţilor

Comisia pentru industrii si servicii










   Bucureşti, 30.08.2005

                                                                                                           
Nr.23/84/2005
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, primit cu nr.P.L.x 212 din 6 iunie 2005.



Potrivit obiectului de reglementare şi conţinutului său, proiectul de lege face parte din categoria legilor ordinare.
PREŞEDINTE,

Dan Ioan Popescu

Parlamentul  României

Camera  Deputaţilor

Comisia pentru industrii si servicii

Bucureşti, 30.08.2005

                                                                                                                                                                   
Nr.23/84/2005

RAPORT

asupra proiectului de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 212 din 6 iunie 2005, pentru avizare şi dezbatere în fond, cu proiectul de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România.



Proiectul de lege adoptat de Senat a avut la bază propunerea legislativă pentru completarea art.3 din Legea nr.424/2002 privind aprobarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România, cu modificările şi completările ulterioare, a domnului senator Gyorgy Frunda.



Prin această propunere legislativă, avizată favorabil de Consiliul Legislativ cu nr.102 din 15 februarie 2005, domnul senator Gyorgy Frunda a propus ca la excepţiile de la plata tarifului de utilizare a reţelei de drumuri naţionale din România să fie incluse persoanele cu handicap locomotor şi pensionarii cu pensii mai mici de 4 milioane lei care folosesc vehiculele pe care le deţin.



Guvernul României, cu adresa nr.507 din 30 martie 2005, a comunicat că nu susţine adoptarea acestei propuneri legislative, întrucât în Directiva 62/1999/CE preluată în Ordonanţa Guvernului nr.15/2002, se prevede că statele membre pot aplica taxe reduse sau exonerări numai cu acordul Comisiei Europene pentru vehiculele pentru apărare naţională, protecţie civilă, serviciile de pompieri sau alte servicii de urgenţă, forţele de menţinere, precum şi pentru întreţinerea drumurilor, vehiculele care circulă numai ocazional pe căile publice ale statului membru.



Proiectul de lege adoptat de Senat în şedinţa din 26 mai 2005 prevede ca la excepţiile de la plata tarifului de utilizare să fie incluse vehiculele deţinute de persoanele cu handicap locomotor şi care sunt adaptate handicapului.



De asemenea, s-a prevăzut, la alineatul (2) al articolului 4, ca plata tarifului de utilizare să se facă în funcţie de durata de utilizare a reţelei de drumuri naţionale atât de către utilizatorii români cât şi de utilizatorii străini, propunându-se abrogarea articolului 5 care prevedea modul de plată a tarifului numai pentru utilizatorii străini.



Comisia juridică, de disciplină şi imunităţi, cu actul nr.P.L. X 212 din 15 iunie 2005, a comunicat că, în şedinţa din 15.06.2005, membrii comisiei au hotărât, cu unanimitate de voturi, avizarea negativă a proiectului de lege.  


De asemenea, Comisia pentru buget, finanţe şi bănci, cu nr.267 din 29 iunie 2005 a comunicat că în şedinţa din 28 iunie 2005, membrii comisiei au hotărât, cu unanimitate de voturi, respingerea proiectului de lege.


Dezbaterile asupra proiectului de lege au avut loc în şedinţa comisiei din data de 30 august 2005.



La dezbateri au participat 22 de deputaţi din totalul de 23 de deputaţi membri ai comisiei. 



La lucrări au participat specialişti din Ministerul Transporturilor, Construcţiilor şi Turismului sub conducerea domnului secretar de stat Septimiu Buzaşu.



În urma dezbaterilor, membrii comisiei au adoptat proiectul de lege, cu majoritate de voturi, cu amendamente admise prezentate în anexă.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată şi ale art.86 alin.(3) pct.2 din Regulamentul Camerei Deputaţilor, Camera decizională pentru acest proiect de lege este Camera Deputaţilor.
Anexa

A M E N D A M E N T E     A D M I S E
la proiectul de Lege pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România
	Nr.

crt.
	Text OG nr. 15/2002 modificat şi completat prin Legea nr. 424/2002 şi Legea nr. 415/2004
	Text adoptat de Senat
	Amendamente admise
	Motivaţia

	0
	1
	2
	3
	4

	1.
	______
	LEGE

pentru modificarea şi completarea Ordonanţei Guvernului nr.15/2002 privind introducerea tarifului de utilizare a reţelei de drumuri naţionale din România

	Nemodificat
	

	2.
	______
	Art.I. Ordonanţa Guvernului nr.15 din 24 ianuarie 2002 privind introducerea tarifului de utilizare a reţelei de drumuri naţionale din România, publicată în Monitorul Oficial al României, Partea I, nr.82 din 1 februarie 2002, aprobată cu modificări şi completări prin Legea nr.424/2002 cu modificările şi completările ulterioare, se modifică şi se completează după cum urmează:


	Nemodificat
	


	0
	1
	2
	3
	4

	3. 
	Art. 3. - Sunt exceptate de la plata tarifului de utilizare vehiculele deţinute în proprietate de unităţile Ministerului Apărării Naţionale, de unităţile Ministerului Administraţiei şi Internelor, de serviciile de ambulanţă, de serviciile publice comunitare pentru situaţii de urgenţă, astfel cum au fost reglementate în Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr. 363/2002, cu modificările şi completările ulterioare, vehiculele folosite exclusiv în transportul public local de persoane prin servicii regulate, precum şi vehiculele deţinute în proprietate de Compania Naţională de Autostrăzi şi Drumuri Naţionale din România –S.A.
	1. Articolul 3 va avea următorul cuprins:

Art. 3. - Sunt exceptate de la plata tarifului de utilizare vehiculele deţinute în proprietate de unităţile Ministerului Apărării Naţionale, de unităţile Ministerului Administraţiei şi Internelor, de serviciile de ambulanţă, de serviciile publice comunitare pentru situaţii de urgenţă, astfel cum au fost reglementate în Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr. 363/2002, cu modificările şi completările ulterioare, vehiculele folosite exclusiv în transportul public local de persoane prin servicii regulate, vehiculele deţinute de persoanele cu handicap locomotor şi care sunt adaptate handicapului,  precum şi vehiculele deţinute în proprietate de Compania Naţională de Autostrăzi şi Drumuri Naţionale din România –S.A.


	Nemodificat
	

	4. 
	Art. 4. - (2) Pentru autoturisme, plata tarifului de utilizare se achită de către utilizatorii români numai integral.


	2. La articolul 4, alineatul (2) va avea următorul cuprins:

(2) Utilizatorii români şi străini, posesori de autoturisme, vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, 30 de zile, 6 luni şi 12 luni.
	Nemodificat
	

	5. 
	Art. 5. - Utilizatorii străini vor achita tariful de utilizare în funcţie de durata de utilizare a reţelei de drumuri naţionale din România, astfel: o zi, 7 zile, 30de zile, 6 luni şi 12 luni.
	3. Articolul 5 se abrogă.
	Nemodificat
	

	6. 
	
	Art.II. – Prezenta lege intră în vigoare la 1 iulie 2005.


	Art.II. – Prezenta lege intră în vigoare la 1 ianuarie 2006.


	Pentru ca prevederile proiectului de lege să fie avute în vedere la întocmirea bugetului pe anul 2006.


                                    PREŞEDINTE,                                                                SECRETAR,
                                 Dan Ioan Popescu                                                             Aurelia Vasile
Expert, Daniel Bădina

